
A canine distemper vírus kimutatása és genomikai vizsgálata vadászható ragadozóemlős-fajokban, Magyarországon

Kulcsszavak: Canine distemper virus; Paramyxoviridae; teljes genom szekvenálás; vörös róka; betegség monitoring
A Canine Distemper Virus (CDV, szopornyica) egy negatív egyszálú RNS vírus, amely mind a házi-, mind pedig a vadon élő állatok körében világszinten elterjedt. A CDV Hemagglutinin génjének szekvenciája alapján számos törzset különböztetünk meg. A Hemagglutinin génjének szekvencia mellett a teljes genom szekvenciák segítségével több információt tudhatunk meg a CDV felépítéséről, működéséről és rendkívüli fajok közti fertőzőképességéről.
Munkánk során a Nemzeti Élelmiszerlánc-biztonsági Hivatallal (NÉBIH) együttműködve Magyarországon élő n=197 vörös rókától (Vulpes vulpes) és n=14 aranysakáltól (Canis aureus) származó nyál és rektum-váladék mintát vizsgáltunk meg a CDV hazánkban történő jelenlétének felmérése érdekében. Elsőként Real-Time RT-PCR segítségével vizsgáltuk a vírus jelenlétét, majd ezt követően a pozitív mintából amplikon alapú teljes genom szekvenálási MinION (Oxford Nanopore Technologies, Egyesült Királyság) módszerrel meghatároztuk a vírus genomját, majd filogenetikai analízist végeztünk.
Összesen n=1/197 példányban, egy vörös róka esetében igazoltuk a vírus jelenlétét, amelyet 2024 május 29-én, Szabolcs-Szatmár-Bereg vármegyében ejtettek el. Az érintett példány esetében mindkét mintatípusból kimutatható volt a vírus RNS. Mind a teljes genom, mind pedig a Hemagglitunin gén szekvenciájának filogenetikai analízise alapján az általunk vizsgált, vörös rókából származó CDV a Europe törzsbe tartozott, amely Európában általánosan elterjedt törzsnek számít.
A teljes genom szekvenálás során kapott genom adatok segítségével további információkat kaphatunk a vírus fajspecifitásáról, vakcina kikerüléséről, fertőzőképességértől és genomjának módosulásairól. Ezek az adatok a jövőben fontos adatokat jelenthetnek a CDV elleni védekezésben, legyen szó háziállataink immunizálásárról, vagy akár vadon élő, a CDV-vel szemben alacsony túlélési rátával rendelkező védett és fokozottan védett fajokról.
A munka során a nukleinsav extrakciót, a Real-Time RT-PCR-t a betanulást követően önállóan végeztem, a könyvtárkészítésben és a teljes genom szekvenálásban részt vettem, a szükséges eszközök és reagensek előkészítésében segédkeztem. Az adatok bioinformatikai elemzését a kutatócsoportban dolgozó bioinformatikus kolléga végezte, miközben tanultam az aktuális eljárásokat. A filogenetikai elemzésben, ábrakészítésben szintén segítséggel részt vettem.



